
Ministru kabineta sēdes protokollēmums

Noteikumu projekts "Grozījumi Ministru kabineta 2022. gada 19. aprīļa noteikumos Nr. 254 "Noteikumi par Eiropas Savienības Atveseļošanas un noturības mehānisma plāna investīciju 4.1.1.2.i. "Atbalsts universitātes un reģionālo slimnīcu veselības aprūpes infrastruktūras stiprināšanai, lai nodrošinātu visaptverošu ilgtspējīgu integrētu veselības pakalpojumu, mazinātu infekciju slimību izplatību, epidemioloģisko prasību nodrošināšanā"""

· 1. Pieņemt iesniegto noteikumu projektu.
· 2. Valsts kancelejai sagatavot noteikumu projektu parakstīšanai.
· 3. Veselības ministrijai sadarbībā ar Centrālo finanšu un līgumu aģentūru (turpmāk - CFLA) un SIA "Rīgas Austrumu klīniskā universitātes slimnīca" nodrošināt grozījumu veikšanu Atveseļošanas fonda projektā Nr. 4.1.1.2.i.0/1/22/I/CFLA/002, samazinot projekta finansējumu atbilstoši noteikumu projekta pielikumā noteiktajam.
· 4. Veselības ministrijai sadarbībā ar CFLA nodrošināt līgumu slēgšanu ar finansējuma saņēmējiem atbilstoši noteikumu projekta pielikumā noteiktajam par projektu īstenošanu pirms ir saņemts pozitīvs Eiropas Komisijas lēmums par grozījumiem Eiropas Savienības Atveseļošanas un noturības mehānisma plānā.
·  
· 5. Veselības ministrijai informēt Ministru kabinetu par priekšlikumiem rīcībai gadījumā, ja netiek saņemts pozitīvs Eiropas Komisijas lēmums par grozījumiem Eiropas Savienības Atveseļošanas un noturības mehānisma plānā.

